stanford-oval/wikipedia huggingface dataset:
Yleinen paino- ja mittakonferenssi

Yleinen paino- ja mittakonferenssi (ransk. Conférence générale des poids et mesures, lyhenne CGPM) on kansain­välisellä metri­sopimuksella vuonna 1875 perustettu elin, joka päättää metrologiaan ja varsinkin kansainväliseen yksikkö­järjestelmään eli SI-järjestelmään liittyvistä asioista.
Konferenssiin osallistuvat metri­sopimuksen jäsen­valtioiden ja siihen assosioituneiden valtioiden edustajat.
Konferenssi on tähän mennessä pidetty 24 kertaa. Nykyisin se pidetään noin joka neljäs vuosi, viimeksi vuosina 2014 ja 2018. Ensimmäinen konferenssi pidettiin vuonna 1889. Se kokoontuu kansainvälisen paino- ja mitta­toimiston (BIPM) tiloissa, Pavillon de Breteuilissä Sèvresissä lähellä Pariisia, Ranskassa.
Jokaisen konferenssin yhteydessä käsitellään Kansainvälisen mittojen ja painojen komitean (CIPM) raportit suoritetuista tehtävistä. Konferenssissa tehdään tarvittaessa päätöksiä kansain­välisen yksikkö­järjestelmän parannuksista ja laajennuksista taikka tehdään metrologiaa koskevia yleisiä ehdotuksia ja suosituksia. Konferensseissa voidaan tehdä myös BIPM:n toimintaa koskevia hallinnollisia päätöksiä.
Mike

Mike on miehen etunimi. Digi- ja väestötietoviraston tietojen mukaan Suomessa nimi on annettu huhtikuuhun 2024 mennessä noin 471 henkilölle. Mike on myös yleinen lempinimi Michael-nimisille henkilöille englanninkielisissä maissa.
Mike-nimisiä eläimiä

Mike, British Museumin portteja vartioinut kissa
Mike, 18 kuukauden ajan ilman päätään elänyt kukko
Kuvitteellisia Mike-nimisiä

Mike, oik. Michelene, päähenkilö animaatiosarjassa Mike, Lu & Og
Mike, toinen päähenkilöistä televisiosarjassa Mike & Molly
Mike, kanadalainen bleidaaja anime- ja mangasarjassa Beyblade
Mike Chang, televisiosarjassa Glee
Mike Delfino, televisiosarjassa Täydelliset naiset
Mike Haggar, videopelihahmo pelisarjassa Final Fight
Mike Hannigan, televisiosarjassa Frendit
Mike Lane, päähenkilö Steven Soderberghi elokuvassa Magic Mike
Mike Newton, televisiosarjassa Houkutus
Mike Valley, skeittari pelissä Mike V: Skateboard Party.
Aiheesta muualla

Kuvia tai muita tiedostoja aiheesta Mike Wikimedia Commonsissa
'Ajde, kroči

| 'Ajde, kroči |
| --- | --- |

Kappaleen tiedot
Esittäjä(t):  Stevan Faddy
Säveltäjä(t):  Slaven Knezović
Sanoittaja(t):  Milan Perić
Euroviisutiedot
Vuosi:  2007
Maa:  Montenegro
Kieli:  montenegro
Sijoitus semifinaalissa:  22.
Pisteet semifinaalissa:  33
”'Ajde, kroči” (suom. Tule, astu mukaan, mak. Ајде, Крочи) on montenegrolaisen laulajan Stevan Faddyn kappale, joka valittiin Montenegron Euroviisukarsinnasta edustamaan maataan Helsingissä järjestettyyn Eurovision laulukilpailuun. Kappale ei selviytynyt finaaliin saakka.
Yskjärvi

| Yskjärvi |
| --- | --- |
Valtiot:  Venäjä
Paikkakunta:  Kyyrölä, Leningradin alue
Koordinaatit:  60°31′15″N, 29°31′23″E
Vesistöalue ja valuma-alueen tietoja
Laskujoki:  Yskjoki
Mittaustietoja
Pinnankorkeus:  17,7 m
Pinta-ala:  9 km²
Valuma-alue:  45,7 km²
 fiYskjärvi 
Yskjärvi (ven. Озеро Вишнёвское, Ozero Višnjovskoje) on järvi Karjalankannaksella Kyyrölän maalaiskunnassa Viipurin piirissä Leningradin alueella Venäjällä. Järvi sijaitsee Suomen Neuvostoliitolle luovuttamalla alueella. Suomelle kuuluessaan järvi kuului Muolaan ja Kyyrölän kuntiin vuoteen 1934 asti, jolloin Kyyrölä liitettiin Muolaaseen. Järvi on noin kuusi kilometriä pitkä ja noin 2,5 kilometriä leveä. Järven pinta on 17,7 metriä merenpinnan yläpuolella ja se kuuluu Vuoksen vesistöön. Järven keskellä on Suursaari ja järven pohjoispäässä Piensaari. Järven pohjoispäästä alkaa Yskjoki, jota pitkin järven vedet laskevat Äyräpäänjärveen. Järven rannoilla sijaitsevat Pällilän, Kyyrölän ja Sormulan kylät.
Aiheesta muualla

№ 105. Озеро Вишневское Rybalka v Pitere. fishingpiter.ru (mm. järven syvyyskartta)
Yasin Ehliz

| Yasin Ehliz |
| --- | --- |
 Yasin Ehliz vuonna 2024
Henkilötiedot
Syntynyt: 30. joulukuuta 1992 Bad Tölz, Saksa
Kansalaisuus:   Saksa
Jääkiekkoilija
Pelipaikka:  laitahyökkääjä
Maila:  vasen
Pituus:  180 cm
Paino:  84 kg
Seura
Seura:  EHC München
Sarja:  DEL
Pelinumero:  42
Pelaajaura
Pääsarjaura:  2009–
Aik. seurat:  EC Bad Tölz (Oberliga) Nürnberg Ice Tigers (DEL) Stockton Heat (AHL)
Yasin Ehliz (s. 30. joulukuuta 1992 Bad Tölz) on saksalainen jääkiekkoilija, joka pelaa DEL-liigan EHC Münchenissä. 180 senttimetriä pitkä ja 84 kilogrammaa painava vasemmalta laukova Ehliz on pelipaikaltaan laitahyökkääjä. Hänellä on turkkilaisia sukujuuria.
Ura > Seurajoukkueura

Ehliz debytoi DEL-liigassa Thomas Sabo Ice Tigersin paidassa kaudella 2010–2011. Sitä ennen hän oli edustanut Oberligan EC Bad Tölzia. Parhaimmalla kaudellaan Ehliz on tehnyt 45 tehopistettä (11+34) kaudella 2014–2015. Kaudella 2013–2014 hän teki maaliennätyksensä 17 maalia.
Ura > Maajoukkueura

Ehliz debytoi Saksan jääkiekkomaajoukkueessa vuonna 2014 ja on kuulunut MM-joukkueeseen 2014, 2015 ja 2017. Ehliz voitti olympiahopeaa 2018.
Yashiro (1944)

| Yashiro / 屋代 |
| --- | --- |
 Yashiro

Aluksen vaiheet
Rakentaja:  Hitachi Zōsen, Sakurajima
Kölinlasku:  18. marraskuuta 1943
Laskettu vesille:  16. helmikuuta 1944
Palveluskäyttöön:  10. toukokuuta 1944
Poistui palveluskäytöstä:  30. marraskuuta 1945
Loppuvaihe:  Kiinalle 1947
Tekniset tiedot
Uppouma:  940 t (standardi)
Pituus:  77,5 m (vesiraja) 78,77 m (kokonaispituus)
Leveys:  9,1 m
Syväys:  3,06 m
Koneteho:  4 400 bhp
Nopeus:  19,5 solmua
Miehistöä:  noin 150
Aseistus
Aseistus:  3 × 12 cm/45 tykkiä 4 × 25 mm tyyppi 96 120 × syvyyspommia
Yashiro (jap. 屋代) oli keisarillisen Japanin laivaston Mikura-luokan saattaja toisessa maailmansodassa.
Valmistus

Alus tilattiin vuoden 1942 hankinnoissa Hitachi Zōsenin Sakurajiman telakalta, missä köli laskettiin 18. marraskuuta 1943. Alus laskettiin vesille 16. helmikuuta 1944 ja otettiin palvelukseen 10. toukokuuta.
Palvelus

Alus poistettiin alusluettelosta 30. marraskuuta 1945 ja  aloitti kotiutettavien joukkojen kuljetukset Japaniin 1. joulukuuta. Alus luovutettiin 29. elokuuta 1947 Kiinalle, joka poisti sen alusluettelosta 1963.
"Ukko" Lundgrén

| Karl Fredrik Lundgren> Henkilötiedot |
| --- | --- |
Syntynyt: 2. heinäkuuta 1836 Nummi
Kuollut: 2. huhtikuuta 1925 (88 vuotta) Nummi
Ammatti:  Kelloseppä, pelimanni
Ukko Lundgrénin hauta Nummen hautausmaalla.
"Ukko" Lundgrén (2. heinäkuuta 1836 Nummi – 2. huhtikuuta 1925 Nummi), oikealta nimeltään Karl Fredrik Lundgrén, oli nummilainen kelloseppä ja pelimanni. Hän oli aikansa tunnetuimpia pelimanneja Uudellamaalla. Hänen musiikkiaan on kirjoitettu muistiin (mm. Ukko Lundgrenin marssi) ja kuunneltavissa mm. Suomen Kirjallisuuden Seuran julkaisemalla Tilulii – Perinnemusiikkia Uudeltamaalta -levyllä.
Ukko Lundgren esiintyi Suomi-Filmin tuotantoa olevassa elokuvassa Suursalon häät, joka valmistui vuonna 1924.
Ukko Lundgren on haudattu Nummelle. Vuonna 1972 paljastettiin hänen haudalleen pystytetty muistomerkki, taidetakoja Valio Kareniuksen valmistama Vaiennut viulu. Muistomerkki pystytettiin nummilaisten lahjoitusten avulla.
Ѣ

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
Ѣ ѣ
Kyrillinen kirjaimisto
Nykyaikaiset kirjaimet
| А | Ӓ | Ӑ | Ӕ | Б | В | Г |
| Ѓ | Ґ | Ғ | Ҕ | Д | Ђ | Е |
| Ё | Ӗ | Є | Ә | Ӛ | Ж | Ӝ |
| Җ | З | Ҙ | Ӟ | Ӡ | Ԅ | Ѕ |
| Ԇ | И | Ӥ | Ӣ | І | Ї | Ӏ |
| Й | Ҋ | Ј | К | Қ | Ҝ | Ҟ |
| Ҡ | Ӄ | Л | Љ | Ԉ | М | Ӎ |
| Н | Њ | Ҥ | Ң | Ԋ | О | Ӧ |
| Ө | П | Р | С | Ԍ | Т | Ԏ |
| Ћ | Ќ | У | Ў | Ӱ | Ӳ | Ӯ |
| Ү | Ұ | Ф | Х | Һ | Ц | Ч |
| Џ | Ш | Щ | Ъ | Ы | Ӹ | Ь |
| Э | Ю | Я |  |  |  |  |
Muinaiset kirjaimet
| Ҁ | Ѹ | Ѡ | Ѿ | Ѻ | Ѣ | Ꙗ |
| Ѥ | Ꙓ | Ѧ | Ѫ | Ѩ | Ѭ | Ѯ |
| Ѱ | Ѳ | Ѵ | Ѷ |  |  |  |
Ѣ (ѣ) eli jat on käytöstä poistunut varhaiskyrillisen kirjaimiston 32. kirjain.
Kirjaimen nimi on muinaiskirkkoslaavissa ѣть (lausuttiin [jětĭ]) tai ıать ([jatĭ]), bulgariassa ят [jat] tai е двойно [e dvɔjnɔ] "tupla-e", venäjässä ja ukrainassa ять [jatʲ], serbiassa јат/jat, kroatiassa jat. Muinaisslaavilaisten kielten translitteraatiossa kirjainta kuvataan yleensä hattupäisellä e-kirjaimella: ě.
Jat kuvasi muinaisslaavilaista pitkää vokaalia. Sen alkuperäinen äännearvo lienee [æː]. Eri slaavilaisissa kielissä jat-vokaali korvautui eri vokaaleilla. Esimerkiksi muinaisslaavilainen juuri *бѣл [běl] ’valkoinen’ sai seuraavia muotoja: venäjässä белый [bʲelɨj], ukrainassa білий [bʲilɨj], bulgariassa бял [bʲal], puolassa biel / biały, tšekissä bílý.
Koska jat-vokaalilla ei ollut sellaista omaa äännearvoa, jota ei samalla olisi ollut jollakin toisella vokaalilla, kirjain kävi tarpeettomaksi ja poistui vähitellen oikeinkirjoitusuudistuksissa: serbiasta Vuk Karadžićin reformissa 1800-luvun alussa, makedoniasta saman reformin vaikutuksesta hieman myöhemmin, venäjästä, valkovenäjästä ja ukrainasta suurin piirtein lokakuun vallankumouksen aikoihin, ja lopulta bulgariasta ja ruteenista 1945. Nykyisin jat on käytössä ainoastaan kirkkoslaavissa.
Koodit

Alla olevassa taulukossa on lueteltu ison ja pienen kirjaimen koodiarvot heksalukuina eri merkistöissä.
|  | Ѣ | ѣ |
| --- | --- | --- |
| Unicode | 0462 | 0463 |
ISO 8859-5: –
KOI8: –
Windows-1251: –
MS-DOS-koodisivu 866: –
| HTML | &#x0462; | &#x0463; |
Aiheesta muualla

Wikimedia Commonsissa on kuvia tai muita tiedostoja aiheesta .
Luettelo venäjän sanoista, jotka kirjoitettiin 1900-luvun alussa jat-vokaalilla (venäjäksi)
Žatai

| Žatai Жатай |
| --- | --- |
 vaakuna
 Sahan tasavalta Venäjällä, alla taajama tasavallan kartalla
 Žatai
 Koordinaatit: 62.164°N, 129.842°E 
Valtio:  Venäjä
Subjekti:  Sahan tasavalta
Hallinto:  
 – Hallinnon tyyppi:  Kaupunkipiiri
Väkiluku (2023):  11 583
Aikavyöhyke:  UTC+9 (MSK+6)
 
 www.jhatay.ru 
Infobox OKVirheellinen NIMI-arvo: 
Žatai (ven. Жатай) on kaupunkipiirikunta ja kaupunkimainen taajama Sahan tasavallassa Venäjällä. Se sijaitsee tasavallan pääkaupungista Jakutsk pohjoispuolella, Lenan vasemmalla rannalla vain 15 km alavirtaan.
Žataissa on noin 11 583 asukasta, suuri öljyvarasto ja korjaus- ja rakennustelakka.
Jakutskin ohella Žatai on ainoa Sahan paikkakunta jolla on kaupunkipiirikunnan asema. Tämä status sille määrättiin vuonna 2004, aiemmin se oli Jakutskiin kuulunut taajama.
Aiheesta muualla

Wikimedia Commonsissa on kuvia tai muita tiedostoja aiheesta .
Городской округ "Жатай" (Arkistoitu – Internet Archive) Žatain sivut Sahan tasavallan portaalissa. (venäjäksi)
Sahan piirijako
Kaupunkipiirikunnat: Jakutsk | Žatai
Piirit ja ulusit: Abyi | Aldan | Allaiha |  Amga | Anabarin kansallinen | Bulun | Bytantain evenien kansallinen  | Gornyi | Hangalass | Kobjai | Megino-Kangalass | Lensk | Mirnyi | Moma | Nam | Nerjungri | Nižnekolymsk | Njurba | Oimjakon | Olenjokin kansallinen  | Oljokminsk  | Srednekolymsk  | Suntar | Tatta | Tompo | Tšuraptša | Ust-Aldan | Ust-Jansk | Ust-Maja | Verhnekolymsk  | Verhneviljuisk  | Verhojansk | Viljuisk  | Žiganskin kansallinen
↑  https://14.rosstat.gov.ru/storage/mediabank/Численность%20населения%20на%201%20января%202023%20года(1).xlsx
Žarnovica (piiri)

Žarnovican piiri (slovakiksi okres Žarnovica) on Slovakian piiri Banská Bystrican alueella. Sen väkiluku oli vuoden 2011 lopussa 27 026.
Žarnovican piirillä on Slovakian sisällä yhteistä rajaa Banská Štiavnican, Zlaté Moravcen, Žiar nad Hronomin, Prievidzan, Partizánsken sekä Levicen piirien kanssa.
Vuoden 2010 lopussa Žarnovican piirin asukkaista 50,7 prosenttia oli naisia ja noin 49,3 prosenttia miehiä. Vuoden 2011 lopussa piirin väestöstä 90,3 prosenttia oli slovakkeja. Alle 14-vuotiaiden osuus väestöstä oli vuoden 2011 lopussa 14 prosenttia, 15–64-vuotiaiden 71,7 prosenttia ja yli 65-vuotiaiden 14,3 prosenttia väestön keski-iän ollessa 40,3 vuotta. Žarnovican piirin väkiluvun ennakoidaan pienenevän 22 695 asukkaaseen vuoteen 2040 mennessä.
Kunnat

Žarnovican piirin 18 kuntaa. Ne kunnat, jotka ovat myös kaupunkeja ovat luettelossa lihavoituja.
| 0 | 1 | 2 |
| --- | --- | --- |
|  Brehy  Hodruša-Hámre  Horné Hámre  Hrabičov  Hronský Beňadik  Kľak  |  Malá Lehota  Nová Baňa  Orovnica  Ostrý Grúň  Píla  Rudno nad Hronom  |  Tekovská Breznica  Veľká Lehota  Veľké Pole  Voznica  Žarnovica  Župkov  |
Monkey Island

| Monkey Island |
| --- | --- |
Kehittäjä:  LucasFilm Games
Julkaisija:  LucasFilm Games
Suunnittelija:  Ron Gilbert, Dave Grossman, Tim Schafer
Lajityyppi:  seikkailupeli
Ensijulkaisu:  The Secret of Monkey Island (1990)
Aiheesta muualla
MobyGames
Lisää peliartikkeleitaVideopelien teemasivulla
Kuvankaappaus pelisarjan ensimmäisestä osasta The Secret of Monkey Island.
Monkey Island (suom. apinasaari) on alkujaan Ron Gilbertin, Dave Grossmanin ja Tim Schaferin luoma humoristinen seikkailupelisarja, jonka julkaisija ja tekijänoikeuksien haltija on LucasArts (entinen LucasFilm Games). Pelit seuraavat surkuhupaisan sankarin, merirosvoksi haluavan Guybrush Threepwoodin seikkailuja.
Yleistä

Sarjan komiikka nojaa lukuisiin kummallisiin hahmoihin, red herring -esineisiin, stereotypiaan ja surrealistiseen huumoriin. Alkuosien grafiikkaa ja musiikkia on yleisesti kehuttu. Aikakauden tavoista poiketen pelien taustamaisemat piirrettiin ensin paperille, jotka skannattiin ja sovellettiin peliin sopiviksi. The Secret of Monkey Island oli myös ensimmäisiä pelejä, missä käytettiin musiikin vaihtelua tilanteen mukaan, ehostaen näin tunnelmaa elokuvamaisesti. Michael Land on toiminut pääsäveltäjänä koko sarjan ajan.
Yleistä > Alkuperä

Luettuaan Tim Powersin merirosvoromaanin On Stranger Tides Ron Gilbert sai innoituksen omaan merirosvoaiheiseen seikkailupeliinsä. Peli oli pitkän aikaa pelkällä idea-asteella, kun Gilbertin huomio keskittyi Indiana Jones and the Last Crusade -pelin kehitykseen. Idea päähenkilöstä syntyi, kun lähdettiin luomaan hahmoa, joka tietää pelimaailmasta tasan yhtä vähän kuin pelaaja. Haluttiin vastakohtaa sille, miten monia pelejä on hankala lähestyä, kun pelaajan oletetaan tietävän hahmon maailmasta kaiken. Gilbert on maininnut pelisarjan ilmapiirin saaneen vaikutteita Disneylandin Pirates of the Caribbean -kiertoajelusta.
Sarjan pelit

Sarjaan on julkaistu toistaiseksi kuusi peliä, joista kaksi ensimmäistä ovat ansainnet klassikkoaseman pelaajien keskuudessa ja kaikki osat ovat myyneet hyvin. Pelisarjasta huomaa hyvin tietokoneiden nopean kehittymisen.
Sarjan pelit > The Secret of Monkey Island (1990)

Varhaisempiin seikkailupeleihin verrattuna peli tunnettiin pelaajaystävällisyydestään, kuoleminen oli käytännössä mahdotonta, eikä peleissä voinut joutua virhevalinnan seurauksena umpikujaan, kuten aiemmissa LucasArtsin seikkailupeleissä.
Sarjan pelit > Monkey Island 2: LeChuck’s Revenge (1991)

Ensimmäisen osan menestyksen myötä tuotettiin jo seuraavana vuonna ilmestynyt toinen osa, joka oli tyyliltään ja mekaniikaltaan ensimmäisen pelin kaltainen.
Sarjan pelit > The Curse of Monkey Island (1997)

Tietokoneiden nopean kehityksen myötä kolmannessa osassa käytettiin kahdesta ensimmäisestä osasta poiketen entistä tarkempaa ja sarjakuvamaisempaa grafiikkaa sekä ääninäyttelyä. Osan ilmestyessä Ron Gilbert oli lähtenyt LucasArtsilta jo jonkin aikaa sitten ja Schafer sekä Grossman työstivät parhaillaan omia projektejaan, minkä seurauksena vastuu projektista siirtyi Johnathan Ackleyn ja Larry Ahernin harteille.
Sarjan pelit > Escape from Monkey Island (2000)

Neljäs peli on huomattava teknologisista saavutuksistaan. Se on sarjan ensimmäinen peli, joka käyttää kolmiulotteista grafiikkaa ja joka julkaistiin henkilökohtaisten tietokoneiden lisäksi myös PlayStation 2:lle. Sarjan fanit ovat kuitenkin usein haukkuneet peliä sen lukuisten juonellisten epäloogisuuksien, ulkoasun, käyttöliittymän ja hahmojen luonnemuutosten takia. Neljännen pelin kehitystä johtivat Sean Clark ja Michael Stemmle.
Sarjan pelit > Tales of Monkey Island (2009)

Viides Monkey Island -peli on Telltale Games -yhtiön kehittämä. Pelin ensimmäinen osa julkaistiin 7. heinäkuuta 2009.
Sarjan pelit > Return to Monkey Island (2022)

Return to Monkey Island on vuonna 2022 julkaistu peli, jonka ohjauksesta ja käsikirjoituksesta vastaavat Ron Gilbert ja Dave Grossman, jotka ovat työskennelleet myös sarjan aiempien pelien kehityksessä. Säveltäjinä toimivat Michael Land, Peter McConnel ja Clint Bajakian, jotka ovat säveltäneet myös sarjan aiempiin peleihin. Guybrush Threepwoodin ääninäyttelijäksi palasi Dominic Armato, joka on ollut ääninäyttelijä myös aiemmissa peleissä.
Pelin on kehittänyt Terrible Toybox ja sen julkaisivat Devolver Digital ja Lucasfilm Games. Gilbertin mukaan peli on ollut noin kaksi vuotta kehityksessä.
Aiheesta muualla

Wikimedia Commonsissa on kuvia tai muita tiedostoja aiheesta .
Wikisitaateissa on kokoelma sitaatteja aiheesta .
Pelisarja MobyGamesissä (englanniksi)
-pelisarja
| --- | --- |
Pelit:   The Secret of Monkey Island  LeChuck’s Revenge  The Curse of Monkey Island  Escape from Monkey Island  Tales of Monkey Island  Return to Monkey Island 
Hahmot:   Guybrush Threepwood  Elaine Marley  LeChuck  Herman Toothrot  Voodoo Lady  Stan  Ozzie Mandrill  Luettelo Monkey Island -pelisarjan hahmoista 
Saaret:   Blood Island  Booty Island  Dinky Island  Jambalaya  Lucre  Mêlée  Monkey  Phatt  Plunder  Scabb  Skull 
Muuta:   SCUMM  GrimE  iMuse 
Kuvankaappaus pelistä Monkey Island 2: LeChuck’s Revenge
Ю

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
Ю ю
Kyrillinen kirjaimisto
Nykyaikaiset kirjaimet
| А | Ӓ | Ӑ | Ӕ | Б | В | Г |
| Ѓ | Ґ | Ғ | Ҕ | Д | Ђ | Е |
| Ё | Ӗ | Є | Ә | Ӛ | Ж | Ӝ |
| Җ | З | Ҙ | Ӟ | Ӡ | Ԅ | Ѕ |
| Ԇ | И | Ӥ | Ӣ | І | Ї | Ӏ |
| Й | Ҋ | Ј | К | Қ | Ҝ | Ҟ |
| Ҡ | Ӄ | Л | Љ | Ԉ | М | Ӎ |
| Н | Њ | Ҥ | Ң | Ԋ | О | Ӧ |
| Ө | П | Р | С | Ԍ | Т | Ԏ |
| Ћ | Ќ | У | Ў | Ӱ | Ӳ | Ӯ |
| Ү | Ұ | Ф | Х | Һ | Ц | Ч |
| Џ | Ш | Щ | Ъ | Ы | Ӹ | Ь |
| Э | Ю | Я |  |  |  |  |
Muinaiset kirjaimet
| Ҁ | Ѹ | Ѡ | Ѿ | Ѻ | Ѣ | Ꙗ |
| Ѥ | Ꙓ | Ѧ | Ѫ | Ѩ | Ѭ | Ѯ |
| Ѱ | Ѳ | Ѵ | Ѷ |  |  |  |
Ю on kyrillinen kirjain. Se sisältyy bulgarian, jakuutin, marin, ukrainan, valkovenäjän ja venäjän aakkosiin. Jakuutin kielessä se tosin esiintyy vain venäjän kielestä lainatuissa sanoissa.
Ääntäminen

Ю ääntyy tavallisesti vokaalina /u/ tai /ju/. Sen äännearvo on bulgariassa /u/ tai /ju/, marissa /u/, ukrainassa /ju/, valkovenäjässä /ju/.
Venäjässä Ю ääntyy sanan alussa ja vokaalin jälkeen /ju/. Konsonantin jälkeen kuten /u/ (pehmeä).
Esim. Юрий (Jurij), Союз (sojuz) sekä костюм (kostum, j kuuluu heikkona).
Suomalaisissa nimissä Y korvataan venäjäksi Ю-kirjaimella. Esim. Юлёярви (Ylöjärvi), Ювяскюля (Jyväskylä) ja Новости ЮЛЕ (Yle Novosti).
Koodit

Alla olevassa taulukossa on lueteltu ison ja pienen kirjaimen koodiarvot heksalukuina eri merkistöissä.
|  | Ю | ю |
| --- | --- | --- |
| Unicode | 042E | 044E |
| ISO 8859-5 | CE | EE |
| KOI8 | E0 | C0 |
| Windows-1251 | DE | FE |
| MS-DOS-koodisivu 866 | 9E | EE |
| HTML | &#x042E; | &#x044E; |
2004 FU162

| 2004 FU162> Löytäminen |
| --- | --- |
Löytäjät:  LINEAR
Löytöaika:  31. maaliskuuta 2004
Kiertoradan ominaisuudet
Keskietäisyys Auringosta:  0,83 AU
Pienin etäisyys Auringosta:  0,50 AU
Suurin etäisyys Auringosta:  1,15 AU
Eksentrisyys:  0,392
Kiertoaika Auringon ympäri:  275 päivää 0,75 vuotta
Inklinaatio:  4,16°
Fyysiset ominaisuudet
Läpimitta:  0,005–0,012 km
Pyörähdysaika:  ? h
Absoluuttinen kirkkaus:  28,68
2004 FU162 (kirjoitetaan myös 2004 FU162) on Aten-asteroideihin lukeutuva hyvin pieni kappale eli meteoroidi. Sen läpimitta on absoluuttisen magnitudin perusteella todennäköisesti vain välillä 5–12 metriä. Sen löydettiin 31. maaliskuuta vuonna 2004. Se ohitti Maan löytöhetkellään vain 0,000086 AU (= 13000 km) etäisyydellä planeetan keskipisteestä, eli vähän enemmän kuin yhden Maan säteen etäisyydeltä planeetan pinnasta. 2004 FU162:n kiertoaika Auringon ympäri on noin 275 päivää eli 0,75 vuotta.
2004 FH

| 2004 FH |
| --- | --- |
 Sveitsiläisen Geneven observatorion kuvasarja 2004 FH:n maapallon ohituksesta. Kuvassa vilahtaa myös satelliitti.
Löytäminen
Löytäjät:  LINEAR
Löytöaika:  15. maaliskuuta 2004
Kiertoradan ominaisuudet
Keskietäisyys Auringosta:  0,82 AU
Pienin etäisyys Auringosta:  0,58 AU
Suurin etäisyys Auringosta:  1,05 AU
Eksentrisyys:  0,289
Kiertoaika Auringon ympäri:  270 päivää  0,74 vuotta
Inklinaatio:  0,02°
Fyysiset ominaisuudet
Läpimitta:  0,03 km
Pyörähdysaika:  0,05 h
Absoluuttinen kirkkaus:  26,15
2004 FH on lähellä Maata oleva asteroidi. Se löydettiin NASAn LINEAR-ohjelmassa 15. maaliskuuta 2004. Kappale on läpimitaltaan noin 30 metriä, massaltaan 27 000 tonnia ja se ohitti maapallon vain 43 000 km:n päästä 18. maaliskuuta 2004. Vertailun vuoksi esimerkiksi TV-satelliitit kiertävät maapalloa n. 36 000 km:n korkeudessa.
2004 FH kuuluu Atenin asteroidiperheeseen. Jos kappale olisi osunut maapalloon, ilmakehässä syntynyt räjähdys olisi vastannut satoja kilotonneja TNT:tä tai pientä ydinasetta, mutta vaikutus tuskin ulottunut maanpinnalle asti merkittävästi.
Seuraavan kerran 2004 FH tulee lähelle maata 2044.
2004 FH:n rata maan ja kuun ohituksessa 2004
Yashio

| Yashio (八潮市) |
| --- | --- |
 Gake Inari-jinja
 lippu:  symboli
 Yashion sijainti Saitaman prefektuurissa
 Yashio
 Koordinaatit: 35°49′21″N, 139°50′21″E 
Valtio:  Japani
Alue:  Kantō
Prefektuuri:  Saitaman prefektuuri
Pinta-ala:  
 – Kokonaispinta-ala:  18,02 km²
Väkiluku (09/2020):  92 473
 – Väestötiheys:  5 132 as./km²
Symbolit:  
 – Puu:  Neidonhiuspuu
 – Kukka:  Kiinangardenia, persikan kukka (hanamomo)
 – Lintu:  Motacilla alba lugens
 
 https://www.city.yashio.lg.jp/ 
Infobox OKVirheellinen NIMI-arvo: 
Yashio (jap. 八潮市, Yashio-shi) on Japanin kaupunki Honshūn saarella Kantōn alueella Saitaman prefektuurissa. Se sijaitsee sisämaassa prefektuurin kaakkoisosassa Naka- ja Ayasejokien välisellä alluviaalitasangolla. Etelässä kaupunki rajautuu Tokion metropoliin. Yashiossa on 92 473 asukasta (syyskuussa 2020) ja sen pinta-ala on 18,02 neliökilometriä.
Yashio oli vielä toiseen maailmansotaan saakka maatalousvaltaista aluetta, jossa viljeltiin riisin lisäksi vihanneksia, kuten pillisipulia ja lootuksenjuurta (renkon). Sodan jälkeen se alkoi kuitenkin kasvaa voimakkaasti osana Suur-Tokion metropolialuetta. Sinne sijoitettiin suurimittakaavaisen lähiörakentamisen lisäksi myös kone-, metalli-, väriaine- ja tekstiiliteollisuutta. Yashion kyläkunta muodostettiin kuntaliitoksella vuonna 1956. Maaseutukaupunki siitä tehtiin vuonna 1964, ja kaupunkioikeudet se sai vuonna 1972. Kaupunki on kärsinyt rakentamisen ja pohjaveden käytön aiheuttamasta maan vajoamisesta.
Yashiota palvelee Tsukuba Express -pikajunalinja.
Kuvia

Yashion rautatieasema
Yashion elinikäisen oppimisen keskus
Shiodomen silta ylittää Nakajoen
Frespo Yashio -kauppakeskus
Aiheesta muualla

Kuvia tai muita tiedostoja aiheesta Yashio Wikimedia Commonsissa
Kaupungin internetsivut (japaniksi)
Yaoundé

| Yaoundé |
| --- | --- |
 Yaoundén keskustaa.
 Yaoundé
 Koordinaatit: 3°52′N, 11°31′E 
Valtio:   Kamerun
Alue:  Centre
Departementti:  Mfoundi
Korkeus:  750 m
Väkiluku (2015)  (arvio):  2 765 600
Aikavyöhyke:  UTC+1
Infobox OKVirheellinen NIMI-arvo: 
Toukokuun 20. päivän aukio (La place du 20 mai) Yaoundéssa.
Yaoundé on Kamerunin pääkaupunki ja maan toiseksi suurin kaupunki (Douala on suurin). Vuonna 2015 sen asukasluvuksi arvioitiin 2,7 miljoonaa.  Yaoundé (lausutaan Jaunde) sijaitsee keskeisellä paikalla Kamerunin runsasväkisessä lounaisosassa, ja on keskusprovinssi Centren pääkaupunki.
Historiaa

Yaoundén perustivat saksalaiset kauppiaat vuonna 1888 norsunluukauppaa varten. Ensimmäisen maailmansodan aikana sitä miehittivät belgialaiset joukot ja sodan jälkeen siitä tuli Ranskan Kamerunin pääkaupunki. Kamerunin itsenäistyessä 1960 Yaoundé oli luonnollinen valinta myös uuden valtion pääkaupungiksi. Pian tämän jälkeen jo aiemmin alueelliseksi teollisuuskeskukseksi kehittynyt kaupunki sai oman yliopiston, ja kasvoi muutamassa vuosikymmenessä runsaan 100 000 asukkaan paikkakunnasta miljoonakaupungiksi.
Yaounden yliopisto (vuodesta 1993 kaksi erillistä yliopistoa) on kehittynyt vuonna 1962 perustetusta yliopisto-opintojen instituutista, josta tuli varsinainen Kamerunin yliopisto 1963 ja  Yaoundén yliopisto 1973. Sillä on humanistinen, luonnontieteellinen, teknillinen, kasvatustieteellinen, maataloustieteellinen ja lääketieteellinen tiedekunta. Opiskelijoita on yli 10 000.